CELEX: 62021TN0182
Language: fi
Date: 2021-04-07 00:00:00
Title: Asia T-182/21: Kanne 7.4.2021 – PKK v. neuvosto

7.6.2021   
            
            
               FI
            
            
               Euroopan unionin virallinen lehti
            
            
               C 217/50
            
         
      Kanne 7.4.2021 – PKK v. neuvosto
      (Asia T-182/21)
      (2021/C 217/66)
      Oikeudenkäyntikieli: englanti
      
         Asianosaiset
      
      
         Kantaja: Kurdistanin työväenpuole (PKK) (edustajat: asianajajat A. van Eik ja T. Buruma)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin tuomioistuinta
      
                  —
               
               
                  kumoamaan neuvoston päätöksen (YUTP) 2021/142 ja neuvoston täytäntöönpanoasetuksen 2021/138 niiltä osin kuin ne koskevat PKK:ta (alias KADEK alias KONGRA-GEL)
               
            
                  —
               
               
                  määräämään oikeudenkäyntikulujen, joiden määrä täsmennetään menettelyn myöhemmässä vaiheessa, korvaamisesta korkoineen.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, jonka mukaan neuvoston päätös (YUTP) 2021/142 (1) ja neuvoston täytäntöönpanoasetus 2021/138 (2) ovat pätemättömiä siltä osin kuin ne koskevat kantajaa, koska niillä loukataan oikeusvarmuuden periaatetta ja/tai neuvoston yleisen kannan 2001/931/YUTP (3) 1 artiklan 2 kohtaa ja neuvoston asetuksen N:o 2580/2001 (4) 2 artiklan 3 kohtaa. Kantaja väittää, että neuvosto ei ole yksilöinyt selvästi ja tarkasti PKK:n käsitettä.
               
            
                  2)
               
               
                  Toinen kanneperuste, jonka mukaan neuvoston asetus (YUTP) 2021/142 ja neuvoston täytäntöönpanoasetus 2021/138 ovat pätemättömiä niiltä osin kuin ne koskevat kantajaa, koska kantajaa ei voida luokitella ryhmäksi tai yksiköksi, joka on osallistunut neuvoston yhteisen kannan 2001/931/YUTO 1 artiklan 3 kohdassa määriteltyihin terroritekoihin.
               
            
                  3)
               
               
                  Kolmas kanneperuste, jonka mukaan neuvoston päätös (YUTP) 2021/142 ja neuvoston täytäntöönpanoasetus 2021/138 ovat pätemättömiä siltä osin kuin ne koskevat kantajaa, koska toimivaltainen viranomainen ei ole tehnyt neuvoston yleisen kannan 2001/931/YUTP 1 artiklan 4 kohdassa tarkoitettua päätöstä.
               
            
                  4)
               
               
                  Neljäs kanneperuste, jonka mukaan neuvoston päätös (YUTP) 2021/142 ja neuvoston täytäntöönpanoasetus 2021/138 ovat pätemättömiä siltä osin kuin ne koskevat kantajaa, koska neuvosto ei ole suorittanut asianmukaista tarkastelua, jota vaaditaan neuvoston yleisen kannan 2001/931/YUTP 1 artiklan 6 kohdassa.
               
            
                  5)
               
               
                  Viides kanneperuste, jonka mukaan neuvoston päätös (YUTP) 2021/142 ja neuvoston täytäntöönpanoasetus 2021/138 ovat pätemättömiä siltä osin kuin ne koskevat kantajaa, koska päätös ja täytäntöönpanoasetus eivät ole suhteellisuuden ja toissijaisuuden vaatimusten mukaisia.
               
            
                  6)
               
               
                  Kuudes kanneperuste, jonka mukaan neuvoston päätös (YUTP) 2021/142 ja neuvoston täytäntöönpanoasetus 2021/138 ovat pätemättömiä siltä osin kuin ne koskevat kantajaa, koska ne eivät sovellut yhteen Euroopan unionin toiminnasta tehdyn sopimuksen 296 artiklan mukaisen perusteluvelvollisuuden kanssa.
               
            
                  7)
               
               
                  Seitsemäs kanneperuste, jonka mukaan neuvoston päätös (YUTP) 2021/142 ja neuvoston täytäntöönpanoasetus 2021/138 ovat pätemättömiä siltä osin kuin ne koskevat kantajaa, koska niissä loukataan kantajan puolustautumisoikeuksia ja kantajan oikeutta tehokkaaseen oikeussuojaan ja oikeussuojakeinoihin.
               
            
         (1)  Niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2020/1132 kumoamisesta 5.2.2021 annettu neuvoston päätös (YUTP) 2021/142 (EUVL 2021, L 43, s. 14)
      
         (2)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2020/1128 kumoamisesta 5.2.2021 annettu neuvoston täytäntöönpanoasetus (EU) 2021/138 (EUVL 2021, L 43, s. 1).
      
         (3)  Erityistoimenpiteiden toteuttamisesta terrorismin torjumiseksi 27.12.2001 annettu neuvoston yhteinen kanta 2001/931/YUTP (EYVL 2001 L 344, s. 93).
      
         (4)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annettu neuvoston asetus (EY) N:o 2580/2001 (EUVL 2001, L 344, s. 70).